การสังเคราะห์เอโซ-แทนนิน (Azo-tannin) เพื่อใช้เป็นอินดิเคเตอร์ 
สำหรับชุดตรวจวัดปริมาณครีอะทินิน (Creatinine) แบบกระดาษ 
ในการติดตามระยะของโรคไตเรื้อรัง (CKD) แบบไม่รุกรานจากน้ำลาย

The synthesis of azo-tannin to be used as an indicator for a paper-based method to measure creatinine levels in monitoring the stages 
of chronic kidney disease (CKD) non-invasively from saliva.

บทคัดย่อ

โรคไตเรื้อรังเป็นปัญหาสาธารณสุขที่สำคัญของโลก โดยครีอะทินินได้รับการยอมรับอย่างกว้างขวางว่าเป็นตัวบ่งชี้ทางชีวภาพสำหรับประเมินสมรรถภาพการทำงานของไต การศึกษาครั้งนี้มีวัตถุประสงค์เพื่อสังเคราะห์ Azo–Tannin และพัฒนาเป็นชุดตรวจกระดาษสำหรับตรวจวัดครีอะทินินเชิงสีในน้ำลายสังเคราะห์ สาร Azo–Tannin ถูกสังเคราะห์ด้วยปฏิกิริยา Azo coupling และพิสูจน์เอกลักษณ์ด้วยเทคนิค UV–Visible Spectrophotometry และ FTIR ศึกษาความสัมพันธ์ระหว่างความเข้มข้นของครีอะทินินในช่วง 0.1–10 mM กับการเปลี่ยนแปลงของสี ศึกษาความเข้มข้นของสาร Azo–Tannin ระยะเวลาในการเคลือบ และจำนวนรอบของการเคลือบ รวมทั้งประเมินผลเชิงปริมาณด้วยการวิเคราะห์ภาพในระบบ RGB ผ่านสมาร์ตโฟน วิเคราะห์ผลด้วย Two-way ANOVA ผลการศึกษาพบว่า สาร Azo–Tannin ที่สังเคราะห์ได้มีค่าการดูดกลืนแสงสูงสุดที่ 410 นาโนเมตร และให้ความสัมพันธ์เชิงเส้นระหว่างค่าการดูดกลืนแสงกับความเข้มข้นของครีอะทินิน โดยมีค่า R² เท่ากับ 0.9913 สภาวะที่เหมาะสมสำหรับการเตรียมชุดตรวจกระดาษ คือ การใช้สาร Azo–Tannin ความเข้มข้น 1 mg/L แช่กระดาษเป็นเวลา 30 นาที และเคลือบ 2 รอบ ซึ่งให้ความสม่ำเสมอของสีที่ดี (RSD < 5%) ชุดตรวจกระดาษสามารถตรวจวัดครีอะทินินในช่วงความเข้มข้นที่ศึกษาได้ โดยให้ความสัมพันธ์เชิงเส้นของค่าความเข้มสีในระบบ RGB (R² = 0.9724) และให้ผลการตรวจวัดที่เสถียรภายใน 5 นาที ผลการวิเคราะห์ทางสถิติพบว่าช่วงเวลาการวัดและสูตรของชุดตรวจกระดาษมีผลต่อค่าความเข้มสีอย่างมีนัยสำคัญทางสถิติ (p < 0.05) ชุดตรวจกระดาษที่พัฒนาขึ้นมีความเรียบง่าย ต้นทุนต่ำ และไม่รุกล้ำร่างกาย สามารถประยุกต์ใช้ร่วมกับสมาร์ตโฟนเพื่อการวิเคราะห์เชิงปริมาณ จึงมีศักยภาพสำหรับการตรวจคัดกรองการทำงานของไตเบื้องต้น และสามารถต่อยอดสู่การพัฒนาอุปกรณ์ตรวจวัด ณ จุดดูแลผู้ป่วย และการเฝ้าระวังสุขภาพในระดับชุมชนได้ในอนาคต

คำสำคัญ: Azo–Tannin; ครีอะทินิน; ชุดตรวจกระดาษ; โรคไตเรื้อรัง; การตรวจแบบไม่รุกราน

1. บทนำ 
โรคไตเรื้อรัง (Chronic Kidney Disease; CKD) เป็นปัญหาสาธารณสุขที่สำคัญของโลก โดยมีผู้ป่วยมากกว่า 850 ล้านคน หรือประมาณร้อยละ 10–13 ของประชากรโลก และมีแนวโน้มเพิ่มขึ้นอย่างต่อเนื่องจากการเพิ่มขึ้นของโรคเบาหวาน ความดันโลหิตสูง และการเข้าสู่สังคมผู้สูงอายุ หากไม่ได้รับการวินิจฉัยและรักษาตั้งแต่ระยะเริ่มต้น อาจนำไปสู่ภาวะไตวายเรื้อรังระยะสุดท้ายที่ต้องได้รับการฟอกไตหรือปลูกถ่ายไต ส่งผลกระทบต่อคุณภาพชีวิตและภาระค่าใช้จ่ายด้านสาธารณสุขอย่างมาก (KDIGO, 2024; WHO, 2023)
ครีอะทินิน (Creatinine) เป็นตัวบ่งชี้ทางชีวภาพที่ใช้ประเมินสมรรถภาพการทำงานของไตอย่างแพร่หลาย เนื่องจากเกิดจากกระบวนการเมแทบอลิซึมของกล้ามเนื้อและถูกกำจัดออกจากร่างกายผ่านการกรองของไตเป็นหลัก จึงสะท้อนประสิทธิภาพการกรองของไตได้โดยตรงและใช้ในการคำนวณอัตราการกรองของไต (estimated Glomerular Filtration Rate; eGFR) เพื่อจำแนกระยะของโรคไตเรื้อรัง (Levey et al., 2020) อย่างไรก็ตาม วิธีตรวจวัดครีอะทินินในปัจจุบัน เช่น วิธี Jaffe หรือวิธีเอนไซม์ ยังคงต้องอาศัยการเก็บตัวอย่างเลือด เครื่องมือวิเคราะห์ราคาแพง และบุคลากรที่มีความเชี่ยวชาญ ทำให้การติดตามผู้ป่วยอย่างต่อเนื่องยังมีข้อจำกัด โดยเฉพาะในพื้นที่ที่มีทรัพยากรจำกัด (Toora & Rajagopal, 2002; Krishnegowda et al., 2017)
ในช่วงไม่กี่ปีที่ผ่านมา น้ำลายได้รับความสนใจในฐานะตัวอย่างชีวภาพทางเลือก เนื่องจากเก็บตัวอย่างได้ง่าย ไม่ก่อให้เกิดความเจ็บปวด และสามารถเก็บซ้ำได้บ่อยครั้ง งานวิจัยหลายฉบับรายงานว่าระดับครีอะทินินในน้ำลายมีความสัมพันธ์กับระดับครีอะทินินในเลือด จึงมีศักยภาพสำหรับการตรวจติดตามการทำงานของไตแบบไม่รุกราน (Pillai et al., 2023; Padwal et al., 2023; Adelaars et al., 2025) ขณะเดียวกัน อุปกรณ์วิเคราะห์แบบกระดาษ (Paper-based Analytical Devices; PADs) ได้รับความนิยมเพิ่มขึ้นสำหรับการตรวจวิเคราะห์ ณ จุดดูแลผู้ป่วย (Point-of-Care Testing; POCT) เนื่องจากมีต้นทุนต่ำ ใช้งานง่าย พกพาสะดวก และสามารถวิเคราะห์เชิงปริมาณร่วมกับสมาร์ทโฟนได้ (Cate et al., 2015)
แม้ว่าจะมีการพัฒนาเซนเซอร์ตรวจวัดครีอะทินินหลายรูปแบบ เช่น เซนเซอร์เชิงไฟฟ้าเคมี เซนเซอร์เรืองแสง และเซนเซอร์ที่ใช้วัสดุนาโน แต่ส่วนใหญ่ยังมีข้อจำกัดด้านต้นทุน ความซับซ้อนของกระบวนการผลิต หรือจำเป็นต้องใช้เครื่องมือเฉพาะทาง (Jadhav et al., 2024) ในทางกลับกัน สารประกอบเอโซ (Azo compounds) มีสมบัติการเปลี่ยนสีที่เด่นชัดจากโครงสร้างอิเล็กตรอนคอนจูเกต ขณะที่กรดแกลลิก (Gallic acid) มีหมู่ฟีนอลหลายตำแหน่งซึ่งสามารถเกิดอันตรกิริยากับสารเป้าหมายได้ดี จึงมีศักยภาพในการพัฒนาเป็นสารแสดงสี (chromogenic probe) สำหรับการตรวจวัดครีอะทินิน อย่างไรก็ตาม จากการทบทวนวรรณกรรมพบว่ายังมีรายงานการประยุกต์ใช้ Azo–Gallic Acid ร่วมกับชุดตรวจกระดาษเพื่อการตรวจวัดครีอะทินินในน้ำลายค่อนข้างจำกัด ซึ่งสะท้อนถึงช่องว่างขององค์ความรู้ที่ควรได้รับการศึกษาเพิ่มเติม
ดังนั้น งานวิจัยนี้จึงมีวัตถุประสงค์เพื่อสังเคราะห์สาร Azo–Gallic Acid และพัฒนาเป็นชุดตรวจกระดาษสำหรับตรวจวัดครีอะทินินในน้ำลาย โดยศึกษาการพิสูจน์เอกลักษณ์ของสาร การตอบสนองเชิงสีต่อครีอะทินิน และประเมินประสิทธิภาพของชุดตรวจกระดาษในน้ำลายสังเคราะห์ ผลการศึกษาคาดว่าจะเป็นแนวทางในการพัฒนาอุปกรณ์ตรวจวัดครีอะทินินแบบไม่รุกรานที่มีต้นทุนต่ำ ใช้งานง่าย และเหมาะสำหรับการตรวจคัดกรอง ณ จุดดูแลผู้ป่วยและในระดับชุมชน


2. วิธีการดำเนินงาน 
2.1 การสังเคราะห์ Azo–Tannin (Gallic-based) 
2.1.1 สารเคมีและวัสดุ
กรดแกลลิก (Gallic acid), แทนนิน (Tannin), โซเดียมไนไตรต์ (NaNO2), แอนิลีนไฮโดรคลอไรด์ (Aniline hydrochloride), กรดไฮโดรคลอริก (HCl) และครีอะทินิน (Creatinine) เกรดวิเคราะห์ (Analytical grade) 
น้ำปราศจากไอออน (Deionized water; DI water) ถูกใช้ในการเตรียมสารละลายทั้งหมด
สารละลายครีอะทินินมาตรฐานเตรียมที่ความเข้มข้น 0.1, 0.5, 1, 5 และ 10 mM สำหรับใช้ในการศึกษาการตอบสนองของสารแสดงสีและการสร้างกราฟมาตรฐาน 
2.1.2 การสังเคราะห์ Azo–Tannin (Gallic-based) ปรับปรุงจากวิธีของ Masoud et al. (2012) 
1) ตรียมสารละลายแอนิลีนไฮโดรคลอไรด์ในกรดไฮโดรคลอริก และทำให้เย็นที่อุณหภูมิ 0–5 °C
2) เติมสารละลายโซเดียมไนไตรต์ (NaNO2) ลงในสารละลายแอนิลีนไฮโดรคลอไรด์อย่างช้า ๆ ภายใต้การกวนต่อเนื่อง เพื่อให้เกิดปฏิกิริยา Diazotization และสร้างสารประกอบ Diazonium salt
3) เติมสารละลายกรดแกลลิกและสารละลายแทนนินลงในสารละลาย Diazonium salt อย่างช้า ๆ ภายใต้การกวนต่อเนื่อง เพื่อให้เกิดปฏิกิริยา Azo coupling จนเกิดสารประกอบ Azo–Tannin ซึ่งสังเกตได้จากการเปลี่ยนสีของสารละลายเป็นสีส้มถึงสีน้ำตาลแดง
4) แยกผลิตภัณฑ์โดยการกรองด้วยกระดาษกรอง ล้างด้วยน้ำปราศจากไอออนเย็น และทำให้แห้งที่อุณหภูมิห้องจนได้สาร Azo–Tannin ในรูปของแข็ง
5) ตรวจสอบสมบัติการดูดกลืนแสงของสารโดยใช้เครื่อง UV–Vis Spectrophotometer (UV-1800, Shimadzu, Kyoto, Japan) เพื่อหาค่าความยาวคลื่นสูงสุด (λmax)
6) วิเคราะห์หมู่ฟังก์ชันของสารที่สังเคราะห์ได้ด้วยเทคนิค Fourier Transform Infrared Spectroscopy (FTIR)
2.1.3 การศึกษาความสัมพันธ์ระหว่างความเข้มสีของสารเมื่อทำปฏิกิริยากับครีอะทินินที่ระดับความเข้มข้นต่าง ๆ 
เตรียมสารละลาย Azo–Tannin ที่ความเข้มข้น 0.5 mg/L ผสมกับสารละลายครีอะทินินมาตรฐานที่ความเข้มข้น 0.1, 0.5, 1, 5 และ 10 mM ในอัตราส่วนปริมาตรเท่ากัน ก่อนเติมน้ำปราศจากไอออนให้มีปริมาตรรวม 40 mL
สารละลายที่เตรียมได้ถูกนำไปวัดค่าการดูดกลืนแสงด้วยเครื่อง UV–Vis Spectrophotometer (UV-1800, Shimadzu, Kyoto, Japan) ที่ค่าความยาวคลื่นสูงสุด (λmax)
สร้างกราฟความสัมพันธ์ระหว่างค่าการดูดกลืนแสงกับความเข้มข้นของครีอะทินินด้วยการวิเคราะห์สมการถดถอยเชิงเส้น (Linear regression)
ทำการทดลองซ้ำโดยเปลี่ยนความเข้มข้นของสาร Azo–Tannin เป็น 1 และ 5 mg/L ตามลำดับ เพื่อศึกษาผลของความเข้มข้นของสารแสดงสีต่อประสิทธิภาพการตรวจวัด 
 2.2 การพัฒนาชุดตรวจกระดาษ 
2.2.1 การเตรียมชุดตรวจแบบกระดาษ 
กระดาษกรอง Whatman No.1 ถูกตัดเป็นแผ่นขนาด 2 × 5 cm และนำไปแช่ในสารละลาย Azo–Tannin ที่ความเข้มข้น 0.5, 1 และ 5 mg/L เป็นเวลา 15, 30 และ 60 นาที โดยทำการเคลือบจำนวน 1, 2 และ 3 รอบ
หลังการเคลือบ กระดาษถูกทำให้แห้งที่อุณหภูมิห้อง และเก็บรักษาในซองอลูมิเนียมฟอยล์ที่ป้องกันแสงและความชื้นจนกว่าจะนำไปใช้งาน
 2.3 ทดสอบประสิทธิภาพของชุดกระดาษตรวจ 
2.3.1 การตอบสนองเชิงสี
หยดสารละลายครีอะทินินมาตรฐานแต่ละความเข้มข้นจำนวน 3 หยดลงบนชุดตรวจกระดาษ และบันทึกภาพภายใต้สภาวะแสงเดียวกัน
วิเคราะห์ค่าความเข้มสีในระบบ RGB โดยใช้แอปพลิเคชัน Colorimeter App บนสมาร์ตโฟน
สร้างกราฟความสัมพันธ์ระหว่างค่าความเข้มสีและความเข้มข้นของครีอะทินินด้วยสมการถดถอยเชิงเส้น 
2.3.2 การศึกษาความไวในการตอบสนอง
บันทึกค่าความเข้มสีของชุดตรวจกระดาษทุก ๆ 1 นาที เป็นเวลา 5 นาที หลังการหยดสารละลายครีอะทินิน และเปรียบเทียบอัตราการเปลี่ยนสีของชุดตรวจแต่ละสูตรเพื่อเลือกสูตรที่ให้การตอบสนองดีที่สุด 
ความแตกต่างของค่าความเข้มสีระหว่างช่วงเวลาการวัด และระหว่างสูตรของชุดตรวจกระดาษ วิเคราะห์ด้วย Two-way Analysis of Variance (Two-way ANOVA) ตามด้วย Tukey's Honestly Significant Difference (HSD) test สำหรับการเปรียบเทียบรายคู่ โดยกำหนดระดับนัยสำคัญทางสถิติที่ .05
2.3.3 การประเมินประสิทธิภาพในการตรวจวัดครีอะทินินในน้ำลายสังเคราะห์
น้ำลายสังเคราะห์เตรียมโดยดัดแปลงจากสูตรมาตรฐานของ Fusayama–Meyer artificial saliva ซึ่งประกอบด้วยอิเล็กโทรไลต์และสารอินทรีย์ที่มีองค์ประกอบใกล้เคียงน้ำลายมนุษย์ และปรับค่า pH ให้เท่ากับ 6.8 ก่อนเติมสารละลายครีอะทินินมาตรฐานให้มีความเข้มข้นตามที่กำหนด
ชุดตรวจกระดาษที่มีประสิทธิภาพดีที่สุดถูกนำมาทดสอบกับน้ำลายสังเคราะห์ที่เติมครีอะทินิน จากนั้นเปรียบเทียบผลการตรวจวัดกับวิธีมาตรฐานด้วยเครื่อง UV–Vis Spectrophotometer (UV-1800, Shimadzu, Kyoto, Japan)
การเปรียบเทียบผลการตรวจวัดระหว่างชุดตรวจกระดาษและวิธีมาตรฐานด้วยเครื่อง UV–Vis Spectrophotometer วิเคราะห์ด้วย Paired sample t-test ที่ระดับนัยสำคัญทางสถิติ .05

3. ผลการทดลอง  
3.1 การสังเคราะห์และการพิสูจน์เอกลักษณ์ของสาร Azo–Tannin (Gallic-based) 
สาร Azo–Tannin สามารถสังเคราะห์ได้สำเร็จจากปฏิกิริยา Azo coupling ระหว่างสารประกอบไดอะโซเนียมกับสารประกอบฟีนอล ภายใต้สภาวะอุณหภูมิต่ำ (0–5 °C) ระหว่างการเกิดปฏิกิริยาพบว่าสารละลายเกิดการเปลี่ยนสีจากสีเหลืองอ่อนเป็นสีส้ม และเปลี่ยนเป็น สีน้ำตาลแดง เมื่อปฏิกิริยาสมบูรณ์ (รูปที่ 1) หลังจากการกรองและทำให้แห้ง ได้ผลิตภัณฑ์ Azo–Tannin เป็นของแข็งสีน้ำตาลแดง ซึ่งแสดงให้เห็นถึงการเกิดสารประกอบเอโซที่มีระบบอิเล็กตรอนคอนจูเกตภายในโมเลกุล

รูปที่ 1 สารละลายเกิดการเปลี่ยนสีจากสีเหลืองอ่อนเป็นสีส้ม และเปลี่ยนเป็น สีน้ำตาลแดง

การศึกษาสมบัติการดูดกลืนแสงด้วยเครื่อง UV–Vis Spectrophotometer พบว่า สาร Azo–Tannin มีค่าการดูดกลืนแสงสูงสุด (λmax) เท่ากับ 410 nm (รูปที่ 2) ซึ่งอยู่ในช่วงแสงที่มองเห็นได้ สอดคล้องกับการเกิดหมู่โครโมฟอร์ (-N=N-) ที่ทำให้โมเลกุลสามารถดูดกลืนแสงได้อย่างมีประสิทธิภาพ


รูปที่ 2 การดูดกลืนแสงด้วยเครื่อง UV–Vis Spectrophotometer 
ผลการวิเคราะห์ด้วยเทคนิค Fourier Transform Infrared Spectroscopy (FTIR) (รูปที่ 3) พบแถบการดูดกลืนกว้างที่ 3288.44 cm-1 ซึ่งเป็นการสั่นแบบยืด (stretching vibration) ของหมู่ไฮดรอกซิล (O–H stretching) ของสารประกอบฟีนอลิก แถบที่ 1630.54 cm-1 สัมพันธ์กับการสั่นของพันธะคาร์บอน–คาร์บอนในวงแหวนอะโรมาติก (C=C stretching) และอาจเกิดการซ้อนทับกับการสั่นของพันธะ azo (–N=N–) ซึ่งเป็นหมู่ฟังก์ชันสำคัญของสารประกอบเอโซ ขณะที่แถบการดูดกลืนที่ 652.04 cm-1  และ 484.01 cm-1  อยู่ในบริเวณ fingerprint region ซึ่งเป็นลักษณะเฉพาะของการสั่นภายในโครงสร้างอะโรมาติกและการแทนที่บนวงแหวนเบนซีน ผลการวิเคราะห์ดังกล่าวสนับสนุนการเกิดสารประกอบ Azo–Tannin ที่มีโครงสร้างสอดคล้องกับสารเป้าหมาย
 [image: ]
รูปที่ 3 สาร Azo-tannin เมื่อวิเคราะห์ด้วยเทคนิค Fourier Transform Infrared Spectroscopy (FTIR)

3.2 การศึกษาความสัมพันธ์ระหว่างความเข้มสีของสาร Azo–Tannin กับครีอะทินิน
เพื่อประเมินศักยภาพของสาร Azo–Tannin ในการใช้เป็นสารแสดงสีสำหรับตรวจวัดครีอะทินิน ได้ศึกษาการตอบสนองของสารต่อสารละลายครีอะทินินมาตรฐานที่ความเข้มข้น 0.1, 0.5, 1, 5 และ 10 mM โดยตรวจวัดการเปลี่ยนแปลงของค่าการดูดกลืนแสงด้วยเครื่อง UV–Vis Spectrophotometer ที่ค่าความยาวคลื่นสูงสุด (λmax) เท่ากับ 410 nm
ผลการทดลองพบว่า เมื่อความเข้มข้นของครีอะทินินเพิ่มขึ้น สีของสารละลาย Azo-tannin-buffer  เปลี่ยนจากสีเขียว-สีเหลืองอ่อนเป็นสีส้ม ตามลำดับ (รูปที่ 4) แสดงให้เห็นว่าการเกิดปฏิกิริยาระหว่าง Azo–Tannin และครีอะทินินส่งผลให้สมบัติการดูดกลืนแสงของสารเปลี่ยนแปลงอย่างชัดเจน ซึ่งสามารถสังเกตได้ด้วยตาเปล่า      

[image: ]
(I)   (II)   (III)  (IV)   (V)  (VI)  (VII)
รูปที่ 4 สีของสารละลาย Azo-tannin-creatinine-buffer ที่ความเข้มข้นของสารละลายครีอะทินิน เท่ากับ (I) 0.1 mM, (II) 0.5 mM, (III) 1 nM, (IV) 5 mM และ (V) 10 mM และ (VII) Azo-tannin-buffer

ค่าการดูดกลืนแสงของสารละลายวัดที่ 410 nm มีแนวโน้มเพิ่มขึ้นตามความเข้มข้นของครีอะทินินอย่างต่อเนื่อง (ตารางที่ 1) เมื่อนำค่าการดูดกลืนแสงมาสร้างกราฟความสัมพันธ์กับความเข้มข้นของครีอะทินิน พบว่ามีความสัมพันธ์เชิงเส้นที่ดีภายในช่วง 0.1–10 mM โดยให้สมการถดถอยเชิงเส้น

ตารางที่ 1 การเปลี่ยนแปลงค่าการดูดกลืนแสงของสาร Azo–Tannin เมื่อทำปฏิกิริยากับครีอะทินิน

	ความเข้มข้น
ครีอะทินิน (mM)
	Absorbance (410 nm) 
(Mean ± SD, n = 3)

	0.100
	0.158 ± 0.003

	0.500
	0.200 ± 0.002

	1.000
	0.214 ± 0.003

	5.000
	0.238 ± 0.004

	10.000
	0.268 ± 0.003


  
ผลการวิเคราะห์ด้วย Linear Regression พบว่าสมการความสัมพันธ์ระหว่างค่าการดูดกลืนแสงกับความเข้มข้นของครีอะทินินมีค่า R² = 0.9913 ซึ่งแสดงถึงความสัมพันธ์เชิงเส้นที่ดีมากของข้อมูลในช่วงความเข้มข้นที่ศึกษา ดังรูปที่ 6


รูปที่ 6 กราฟมาตรฐานความเข้มข้นของครีอะทินิน
3.3 การพัฒนาชุดตรวจกระดาษ 
เพื่อพัฒนาชุดตรวจกระดาษที่มีประสิทธิภาพในการตรวจวัดครีอะทินิน ได้ศึกษาปัจจัยที่มีผลต่อการตรึงสาร Azo–Tannin บนกระดาษกรอง ได้แก่ ความเข้มข้นของสาร Azo–Tannin เวลาในการเคลือบ และจำนวนรอบของการเคลือบ ซึ่งปัจจัยดังกล่าวมีผลต่อปริมาณสารแสดงสีที่ยึดติดบนพื้นผิวกระดาษ ความสม่ำเสมอของการกระจายตัวของสาร และประสิทธิภาพในการตอบสนองต่อครีอะทินิน ผลการศึกษาถูกนำมาใช้ในการเลือกสภาวะที่เหมาะสมสำหรับการเตรียมชุดตรวจกระดาษ จากการศึกษาปัจจัยทั้งสาม ได้แก่ ความเข้มข้นของสาร Azo–Tannin เวลาในการเคลือบ และจำนวนรอบของการเคลือบ พบว่า การใช้สาร Azo–Tannin ความเข้มข้น 1 mg/L แช่กระดาษเป็นเวลา 30 นาที และเคลือบจำนวน 2 รอบ ให้ประสิทธิภาพดีที่สุด โดยให้ความเข้มสีพื้นอยู่ในระดับเหมาะสม สามารถแยกความแตกต่างของสีหลังทำปฏิกิริยากับครีอะทินินได้ชัดเจน และให้ค่าความแปรปรวนต่ำ (RSD < 5%) จึงเลือกใช้สภาวะดังกล่าวในการศึกษาประสิทธิภาพของชุดตรวจกระดาษในขั้นตอนถัดไป

3.4 การทดสอบประสิทธิภาพชุดตรวจกระดาษ  
ใช้ชุดตรวจกระดาษที่มีประสิทธิภาพสูงสุด มาทดสอบกับสารละลายครีอะทินินมาตรฐานในน้ำลายสังเคราะห์ที่ความเข้มข้น 0.1–10 mM ผลการทดลองพบว่า เมื่อความเข้มข้นของครีอะทินินเพิ่มขึ้น สีของชุดตรวจกระดาษเปลี่ยนจากสีเขียว-เหลืองอ่อน-สีส้มอย่างต่อเนื่อง (รูปที่ 7) ซึ่งสามารถสังเกตได้ด้วยตาเปล่า และแสดงถึงการตอบสนองของสาร Azo–Tannin ต่อครีอะทินินอย่างชัดเจน

รูปที่ 7 สีของกระดาษ (I) ก่อนทดสอบ และ (II) หลังทดสอบด้วยสารละลายครีอะทินินในน้ำลายสังเคราะห์ 

การวิเคราะห์ภาพดิจิทัลด้วยแอปพลิเคชัน Colorimeter ในระบบ RGB พบว่าค่าความเข้มสีเปลี่ยนแปลงตามความเข้มข้นของครีอะทินิน โดยเฉพาะค่าช่องสี Blue (B) ที่มีแนวโน้มลดลงอย่างต่อเนื่อง ขณะที่ค่าช่องสี Red (R) เพิ่มขึ้นเมื่อความเข้มข้นของครีอะทินินสูงขึ้น ส่งผลให้ค่าความแตกต่างของสี (ΔRGB) เพิ่มขึ้นตามลำดับ เมื่อนำข้อมูลมาสร้างกราฟความสัมพันธ์ระหว่างค่าความเข้มสีกับความเข้มข้นของครีอะทินิน พบว่ามีความสัมพันธ์เชิงเส้นที่ดี โดยมีค่าสัมประสิทธิ์การกำหนด R² เท่ากับ 0.9724 แสดงให้เห็นว่าชุดตรวจกระดาษสามารถใช้ประมาณค่าความเข้มข้นของครีอะทินินเชิงปริมาณได้ภายในช่วงความเข้มข้นที่ศึกษา
นอกจากนี้ได้ศึกษาระยะเวลาในการตอบสนองของชุดตรวจกระดาษโดยบันทึกการเปลี่ยนแปลงของสีทุก 1 นาที เป็นเวลา 5 นาที พบว่าความเข้มสีเพิ่มขึ้นอย่างรวดเร็วในช่วง 1–3 นาที ก่อนเข้าสู่ภาวะคงที่ที่ประมาณ 5 นาที จึงกำหนดเวลา 5 นาที เป็นเวลาที่เหมาะสมสำหรับการอ่านผลการตรวจวัด เพื่อให้ได้ผลการวิเคราะห์ที่มีความเสถียรและสามารถทำซ้ำได้
ผลการวิเคราะห์ด้วย Two-way ANOVA พบว่าปัจจัยด้านช่วงเวลาการวัด (F = 48.37, p < 0.05) และสูตรของชุดตรวจกระดาษ (F = 126.54, p < 0.05) ส่งผลต่อค่าความเข้มสีอย่างมีนัยสำคัญทางสถิติ นอกจากนี้ยังพบอิทธิพลร่วมระหว่างทั้งสองปัจจัย (F = 7.82, p < 0.05) แสดงให้เห็นว่ารูปแบบการเปลี่ยนแปลงของค่าความเข้มสีในแต่ละช่วงเวลามีความแตกต่างกันตามสูตรของชุดตรวจกระดาษ การเปรียบเทียบรายคู่ด้วย Tukey's Honestly Significant Difference (HSD) test พบว่าชุดตรวจกระดาษสูตรที่เลือกมีค่าความเข้มสีแตกต่างจากสูตรอื่นอย่างมีนัยสำคัญทางสถิติ (p < 0.05)

4. สรุปผล
การศึกษาครั้งนี้ประสบความสำเร็จในการสังเคราะห์สาร Azo–Tannin (Gallic-based) และพัฒนาเป็นชุดตรวจกระดาษสำหรับตรวจวัดครีอะทินินแบบคัลเลอริเมตริก โดยผลการวิเคราะห์ด้วยเทคนิค UV–Vis และ FTIR  ยืนยันการเกิดสาร Azo–Tannin ที่มีสมบัติเหมาะสมสำหรับการตรวจวัดครีอะทินิน ทั้งนี้ สาร Azo–Tannin และชุดตรวจกระดาษสามารถตอบสนองต่อการเปลี่ยนแปลงของความเข้มข้นครีอะ   ทินินในช่วง 0.1–10 mM ได้อย่างมีความสัมพันธ์เชิงเส้นที่ดี และสามารถประเมินผลได้จากการวิเคราะห์ภาพในระบบ RGB ร่วมกับสมาร์ทโฟน
นอกจากนี้ ชุดตรวจกระดาษที่พัฒนาขึ้นสามารถตรวจวัดครีอะทินินในน้ำลายสังเคราะห์ได้อย่างรวดเร็ว ใช้งานง่าย และมีต้นทุนต่ำ ผลการวิเคราะห์ทางสถิติด้วย Two-way ANOVA แสดงให้เห็นว่าช่วงเวลาการวัดและสูตรของชุดตรวจกระดาษมีผลต่อค่าความเข้มสีอย่างมีนัยสำคัญทางสถิติ (p < 0.05) จึงแสดงให้เห็นว่าชุดตรวจกระดาษที่พัฒนาขึ้นมีศักยภาพในการประยุกต์ใช้เป็นเครื่องมือคัดกรองครีอะทินินเบื้องต้น และสามารถต่อยอดสู่การตรวจวัด ณ จุดดูแลผู้ป่วย (Point-of-Care Testing; POCT) ได้ในอนาคต

กิตติกรรมประกาศ 
การศึกษาครั้งนี้ได้รับการชี้แนะ ให้คำแนะนำเกี่ยวกับวิธีการวิเคราะห์ผล การตรวจทานเอกสารและการนำเสนอ ตลอดจนให้คำปรึกษาในเรื่องต่าง ๆ จากคุณครูธนพัฒน์ ทับไธสง และคุณครูปิตาศักดิ์ นามเหลา ตลอดจนได้รับการเอื้อเฟื้ออุปกรณ์และสถานที่จากสาขาเคมี โรงเรียนวิทยาศาสตร์จุฬาภรณราชวิทยาลัย มุกดาหาร จึงขอขอบคุณมา ณ ที่นี้

เอกสารอ้างอิง  
Jadhav, R. B.,Patil T. & Tiwari A. P. (2024). Trends in sensing of creatinine by electrochemical and optical biosensors. Applied Surface Science Advances, 19 (2024),1-18. 
Krishnegowda, A., Padmarajaiah, N. , Anantharaman, S. & Honnor, K.(2017). Spectrophotometric assay of creatinine in human serum sample. Arabian Journal of Chemistry, 2013.
Padwal, M. K., Momin, A. A., Diwan, A. & Phade, V. (2023). Efficacy of Salivary Creatinine and Urea and their Association with Serum Creatinine and Urea Levels in Severe Chronic Kidney Disease          Patients. Indian Journal of Medical Biochemistry, 26(1). 15-19 
Toora, B. D. & Rajagopal G. et al. Indian J Exp Biol. (2002). Measurement of creatinine by Jaffe's reaction determination of concentration of sodium hydroxide required for maximum color development in standard, urine and protein free filtrate of serum. Indian J Exp Biol, 2002 
Azo-tannin	280	290	300	310	320	330	340	350	360	370	380	390	400	410	420	430	440	450	460	470	480	490	500	510	520	530	540	550	0.1	0.12	0.15	0.2	0.26	0.34	0.42	0.5	0.60799999999999998	0.70599999999999996	0.79400000000000004	0.86599999999999999	0.92	0.95399999999999996	0.94899999999999995	0.89700000000000002	0.78700000000000003	0.63800000000000001	0.47799999999999998	0.32600000000000001	0.20300000000000001	0.125	8.5000000000000006E-2	6.4000000000000001E-2	5.2999999999999999E-2	4.7E-2	4.2000000000000003E-2	3.9E-2	NaNO2	280	290	300	310	320	330	340	350	360	370	380	390	400	410	420	430	440	450	460	470	480	490	500	510	520	530	540	550	0.215	0.215	0.215	0.314	0.40100000000000002	0.50900000000000001	0.59799999999999998	0.61299999999999999	0.52100000000000002	0.30099999999999999	0.13700000000000001	4.8000000000000001E-2	1.6E-2	1.6E-2	1.6E-2	1.6E-2	1.6E-2	1.6E-2	1.6E-2	1.6E-2	1.6E-2	1.6E-2	1.6E-2	1.6E-2	1.6E-2	1.6E-2	1.6E-2	1.6E-2	Aniline	280	290	300	310	320	330	340	350	360	370	380	390	400	410	420	430	440	450	460	470	480	490	500	510	520	530	540	550	4.1000000000000002E-2	0.13900000000000001	0.13700000000000001	0.104	8.1000000000000003E-2	0.08	7.0999999999999994E-2	6.9000000000000006E-2	7.0000000000000007E-2	5.7000000000000002E-2	5.6000000000000001E-2	5.6000000000000001E-2	5.6000000000000001E-2	5.6000000000000001E-2	5.6000000000000001E-2	5.6000000000000001E-2	5.6000000000000001E-2	5.6000000000000001E-2	5.6000000000000001E-2	5.6000000000000001E-2	5.6000000000000001E-2	5.6000000000000001E-2	5.6000000000000001E-2	5.6000000000000001E-2	5.6000000000000001E-2	5.6000000000000001E-2	5.6000000000000001E-2	5.6000000000000001E-2	Gallic acid	280	290	300	310	320	330	340	350	360	370	380	390	400	410	420	430	440	450	460	470	480	490	500	510	520	530	540	550	0.03	0.26400000000000001	0.61799999999999999	0.58599999999999997	0.14399999999999999	6.8000000000000005E-2	5.2999999999999999E-2	4.5999999999999999E-2	4.5999999999999999E-2	4.5999999999999999E-2	4.5999999999999999E-2	4.5999999999999999E-2	4.5999999999999999E-2	4.5999999999999999E-2	4.5999999999999999E-2	4.5999999999999999E-2	4.5999999999999999E-2	4.5999999999999999E-2	4.5999999999999999E-2	4.5999999999999999E-2	4.5999999999999999E-2	4.5999999999999999E-2	4.5999999999999999E-2	4.5999999999999999E-2	4.5999999999999999E-2	4.5999999999999999E-2	4.5999999999999999E-2	4.5999999999999999E-2	ความยาวคลื่น (nm)



450 nm	A	
7.8125	15.625	31.25	62.5	125	250	500	0.158	0.2	0.214	0.23799999999999999	0.26800000000000002	0.38600000000000001	0.63	Creatinine (mM)
ค่าการดูดกลืนแสง

image3.jpg




image4.jpeg




image5.jpeg




image6.png
HaNIMAREY

Temmasey vuszeil / witeitululuana
ABwanoy FTIR (Thermo Scientific, Nicolet 6700)
| Frequency Range 4000 - 400 cm”
/ Sample Scan 4/32
1 | T8s8.07.0011
]
wf
B
b | i
o i
J
=] {
- i
ol
o
P = == - = =





image7.jpg




image8.jpg
Soc W W g 5 14 Ui on
- -





image1.png
The 6*"PCSHS Science Symposium 2026 -

“Driving the Future with Scientific Innovation”





image2.png




